Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 22 มี.ค.60
22 มี.ค. 2560

Afternoon Call Action Notes – บล.โกลเบล็ก
 
ดัชนี SET ปิดภาคเช้า
Close          1,566.14       Volume          B16,982 M
Change         -2.64          %Change         -0.17%
 
สรุปภาวะตลาดภาคเช้า
ภาวะตลาดหุ้นไทยช่วงเช้าอ่อนตัวลงจากความไม่แน่นอนของแผนการกระตุ้นเศรษฐกิจของสหรัฐ ประกอบกับแรงขายกลุ่มพลังงานหลังราคาน้ำมันทรุดตัวลง  อย่างไรก็ตามมีแรงซื้อในหุ้นกลุ่มส่งออกไก่หลังจีน-ฮ่องกงระงับนำเข้าเนื้อสัตว์แช่แข็งจากบราซิล ส่งผลให้ดัชนีย่อตัวลงเพียงเล็กน้อย ด้วย Volume เบาบาง
 
แนวโน้มภาคบ่ายตามค่าสัญญาณทางเทคนิค
กราฟ SET ราย 15 นาทีทรุดตัวลงในช่วงแรกแต่สามารถดีดกลับเข้าไปในกรอบ Sideway up ได้อย่างรวดเร็วส่งผลให้ทิศทางโดยรวมยังเป็นขาขึ้น อย่างไรก็ตามการที่เครื่องมือ RSI กับ MACD ส่งสัญญาณขัดแย้งกันประกอบกับ Volume ที่เบาบางทำให้ภาวะตลาดมีความผันผวนง่าย ดังนั้นประเมินว่า SET ช่วงบ่ายจะแกว่งตัวในกรอบ 1,560 – 1,570 จุด
แนวรับ  1,560 จุด  /  แนวต้าน  1,570 จุด
 
Stock of the town @Kusjung
 
DIMET  ซื้อเก็งกำไร
ราคาปิด  3.32  บาท
แนวรับ  3.28 บาท / แนวต้าน 3.46  บาท / Cut loss  3.20  บาท
กราฟโค้งตัวขึ้นแบบกะทะหงาย และราคายกตัวขึ้นยืนเหนือเส้น EMA 10 วันได้ต่อเนื่อง พร้อมทั้งเครื่องมือ MACD + RSI ชี้ขึ้นสนับสนุนเป็นสัญญาณซื้อจึงคาดว่าจะปรับตัวขึ้นต่อได้
 
SMART-W1 ซื้อเก็งกำไร
ราคาปิด  0.30  บาท
แนวรับ  0.28  บาท / แนวต้าน 0.35  บาท / Cut loss  0.26  บาท
กราฟระยะสั้นพลิกตัวขึ้นเป็น U shape และราคาตัดเส้น EMA 10 วันขึ้นเป็นสัญญาณเชิงบวกรอบใหม่ สอดคล้องกับเครื่องมือ MACD + RSI ชี้ขึ้นสนับสนุนทิศทางจึงคาดว่าจะปรับตัวขึ้นต่อได้
 
ข่าวสำคัญช่วงเช้า
ก.พาณิชย์แถลงตัวเลขส่งออกเดือนก.พ.60 หดตัว 2.8% จากตลาดคาดขยายตัว 4% เนื่องจากฐานตัวเลขของเดือนก.พ.59 อยู่ในระดับสูง ในช่วง 2 เดือนแรกของปี 60 (ม.ค.-ก.พ.) ส่งออกขยายตัว 2.5%  มั่นใจส่งออกปีนี้โตเกิน 3% มีลุ้นเข้าเป้าที่ 5%
สภาอุตสาหกรรมแห่งประเทศไทย (ส.อ.ท.) เปิดเผยว่า ดัชนีความเชื่อมั่นของภาคอุตสาหกรรมเดือน ก.พ. 60 อยู่ที่ 86.2 ลดลงจาก 87.2 ในเดือนม.ค. ปรับลดลงเป็นเดือนที่ 2 ติดต่อกัน จากการชะลอตัวของอุปสงค์และกำลังซื้อ
เดือนก.พ.60 มียอดส่งออกรถยนต์ 98,237 คัน เท่ากับ 112.88% ของการผลิตเพื่อส่งออก ลดลง 6.18% YoY ลดลงติดต่อกันเป็นเดือนที่ 2
WHA คาดปีนี้กำไรทำนิวไฮ หลังภาระดอกเบี้ยลดลง-เพิ่มสัดส่วนรายได้ประจำ เตรียมขายรง.-คลังสินค้าให้เช่าเข้า 2 กอง REIT ในเครือรวมกว่า 5 พันลบ.บุ๊คใน Q4/60
MSC ตั้งเป้ารายได้ปีนี้โต 7-8% ตามภาพรวมอุตฯไอที จากปีก่อนมีรายได้ 7.6 พันลบ. เตรียมงบลงทุนปีนี้ 50 ลบ.ลงทุนด้านบุคลากร-ดาต้าเซ็นเตอร์ เจรจาพันธมิตรต่างประเทศพัฒนาซอฟท์แวร์เสนอขายกลุ่มธุรกิจโรงแรม